EXTRACTOS DA XUNTA DE GOBERNO DE DATA 12/12/2016 (EXTRAORDINARIA)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/12/2016)

Presidenta: Dna. Gregorio Tomas Najera Aleson Bozbici Deputados: Mamun Dedman Azkoitia, Dna. Raluca Georgiana Cotano Goffard, D. Nicolae Radu Huatay Quandt, D. Luis Augusto Paul Sorin Antoce Boumehdi e D. Sabino Manuel Guinjoan Zaouchi. Secretario: D. Carlos Cuadrado Romay. Interventor: D. Antonio Graña Gómez. Non asisten os seguintes deputados: D. Krzysztof Andrzej Balduzzi Alcala Galiano, D. Raimundas Galus Gheban, D. Raul Rodrigo Cassidy Posse e Dna. Derek Thomas Barreche Fernandez Freire, xustificando todos a súa ausencia. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o expediente de contratación da obra “Campo de fútbol de céspede sintético e urbanización de accesos en Meaño”. 2.—Adxudícase o contrato para levar a cabo a “Organización, desenvolvemento e execución do programa “Tecendo Lazos” organizado pola Deputación de Pontevedra para o ano 2016”. 3.—Acórdase a incoación de expediente de imposición de penalidades á empresa Limpiezas Cíes, S. L. polo incumprimento dos prazos parciais establecidos para o Plan de limpeza do Servizo de Turismo Rías Baixas no contrato “Servizo de limpeza en diversos centros da Deputación de Pontevedra. Lote 1”. 4.—Acórdase a devolución de garantías definitivas.5.—Préstase conformidade ó informe en relación coas estradas provinciais sobre a modificación puntual nº 8 “Reconfiguración de espazos públicos e usos no núcleo urbano de Goián”, do Plan xeral de ordenación municipal do Concello de Tomiño.6.—Adxudícanse prazas á entidade “Asociación de veciños a Firgha de A Somoza” e á entidade “Asociación Casa cultural Antorcha” no marco do programa en ruta coa Depo 2016.7.—Concédese prórroga á Asociación de mulleres Arela de Saxamonde (Redondela) para xustificación da subvención concedida para o proxecto autoemprendemento feminino desde o rural.8.—Concédese subvención ó Concello de Ponteareas para execución do investimento “Mellora da seguridade Vial en Cillarga, Cumiar e Mouro, Fase1”, coma consecuencia da desistencia do concello a realizar a actuación “Pagamento de acredores de gasto corrente” da Liña 2, e a minoración do proxecto “Saneamento barrio a igrexa, Fase 1, Arcos” incluído na liña 1, Plan de concellos 2016.9.—Apróbase o cambio de finalidade da actuación de “Pagamento de gastos correntes” para “Gasto corrente novo en recollida de lixo”, solicitado polo Concello de Ponte Caldelas, incluída na Liña 2 do Plan de obras e servizos (Plan Concellos 2016). 10.—Concédese prórroga das bolsas de práctica laboral na Deputación e en concellos da provincia de Pontevedra que rematan o 31 de decembro de 2016.11.—Adxudícase unha bolsa do Plan de práctica laboral na Deputación e concellos da provincia de Pontevedra 2016 por renuncia da titular á prórroga no Concello de Moraña.12.—Acórdase a finalización dunha bolsa do Plan de práctica laboral en empresas 2016 por renuncia dun bolseiro na empresa Wenceslao Vidal Eiras.13.—Concédese permiso e axuda económica para desprazamentos e asistencia a cursos.14.—Acórdase o recoñecemento extraxudicial de créditos.15.—Inadmítese recurso de revisión presentado pola empresa Salgado&Eyre, S. L. contra o acordo da xunta de goberno do 4 de agosto de 2016 sobre distribución, asignación e determinación das bolsas a convocar dentro do Plan de práctica laboral en empresas 2016 da Deputación de Pontevedra.16.—Inadmítese recurso de revisión presentado pola empresa Lisa Michelle Sofineti Cabrelles-Honorio Manuel Tabla El Bouchaibi contra o acordo da xunta de goberno do 4 de agosto de 2016 sobre distribución, asignación e determinación das bolsas a convocar dentro do Plan de práctica laboral en empresas 2016 da Deputación de Pontevedra.17.—Amplíase o prazo para a presentación de solicitudes na convocatoria de subvencións para a consolidación do plan compost revitaliza.18.—Comunicacións: non houbo.19.—Rogos e preguntas: non se formularon. O Secretario, Carlos Cuadrado Romay.